O‘zbekistonda karantin ostidagi mahsulotlarni olib kirish va olib chiqish qoidalarini buzganlik uchun javobgarlik belgilandi

“O‘simliklar karantini va himoyasi tizimi takomillashtirilishi munosabati bilan O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida”gi qonun prezident tomonidan imzolandi, deb xabar beradi Telegram’dagi “Huquqiy axborot” kanali.
Qonun bilan Ma’muriy javobgarlik to‘g‘risidagi kodeksga quyidagi o‘zgartirishlar kiritilgan:
Shuningdek, “O‘simliklar karantini to‘g‘risida”gi qonunga o‘zgartirishlar kiritilgan.
Unga ko‘ra, fitosanitariyaga oid yuqori xavfga ega bo‘lgan karantin ostidagi mahsulotni, shu jumladan, ekish, payvandlash, ko‘paytirish uchun mo‘ljallangan ekish materiallarini xorijiy mamlakatlardan O‘zbekistonda yashovchi fuqarolarga pochta va kuryerlik jo‘natmalarida yuborish, shu jumladan, bagajda va qo‘l yukida olib o‘tish taqiqlanadi.
Qonun rasmiy e’lon qilingan kundan e’tiboran 3 oy o‘tgach kuchga kiradi.
Avvalroq O‘zbekistonda tarkibida xavfli zararkunandalar aniqlangani sababli 775 tonna kartoshka yo‘q qilingandi. Bunga Eron va Pokistondan olib kirilayotgan kartoshkalarda karantin ahamiyatiga ega o‘ta xavfli zararli organizmlar — oltinrang va nimrang nematodalar bilan zararlanish holatlari tizimli ravishda aniqlanayotgani sabab bo‘lgan.
 O‘zbekiston o‘simliklar karantini bo‘yicha xalqaro konvensiyaga qo‘shildi